James May

James May (s. 16. tammikuuta 1963 Bristolhttp://www.independent.co.uk/news/people/profiles/my-secret-life-james-may-tv-presenter-age-45-943442.html) on brittiläinen tv-juontaja. 

May tunnetaan parhaiten suositusta Top Gear -ohjelmasta, jota hän juonsi yhdessä Jeremy Clarksonin ja Richard Hammondin kanssa vuoteen 2015 asti. Top Gearin jälkeen kolmikko ryhtyi juontamaan The Grand Tour -ohjelmaa, josta tuli niin ikään suosittu.

Maytä kutsutaan Top Gearissa ja Grand Tourissa lempinimellä ”Captain Slow” (suomeksi ”Kapteeni Hidas”) verkkaisen ja turvallisen ajotyylinsä vuoksi. 

 Ura 
May on ollut Top Gearissa jo vanhan formaatin aikana, uuteen formaattiin hän tuli vuonna 2003 Jason Dawen tilalle.

Ennen Top Gearia May juonsi muun muassa Driven TV -sarjaa. Hän on myös toimittanut muun muassa The Engineer ja Autocar-lehtiä. Jälkimmäisestä hän sai potkut, koska hän oli lisännyt salaisen viestin yhteen lehden numeroista.http://www.theguardian.com/media/2011/jul/11/news-of-the-world-hidden-message

Kun Jeremy Clarkson sai potkut Top Gearista, May ja Hammond ilmoittivat etteivät aio jatkaa ohjelman juontamista ilman Clarksonia.

Top Gearin jälkeen vuonna 2016 kolmikko perusti oman tuotantoyhtiön ja aloitti yhteistyön Amazon Primen kanssa. Amazon alkoi tuottamaan The Grand Tour -sarjaa joka on julkaistu vain Amazon Primellä. Sarjaa kuvattiin myös Suomessa.  

May on lisäksi tehnyt sarjoja nimeltään James Mayn lelutarinat, Keksintöjen ja ilmiöiden 1900-luku, Olen käynyt kuussa, James May avaruuden laidalla, Ozin ja Jamesin uudet viiniseikkailut, Oz ja James: Malja Britannialle ja James May miesten hommissa, James May: Our Man In..

Syksyllä 2024 Julkaistiin Mayn, Clarksonin ja Hammondin viimeinen yhteinen The Grand Tour -jakso. Jakson julkistamisen jälkeen ilmoitettiin ettei kolmikko enää tulisi työskentelemään yhdessä.

Yksityiselämä

May on seurustellut Sarah Fraterin kanssa vuodesta 2000 lähtien. He asuvat Hammersmithin kaupunginosassa Lontoossa. Pariskunnalla ei ole lapsia. May opiskeli musiikkia Lancasterin yliopistossa. May omistaa osan Wiltshiressä sijaitsevasta pubista nimeltään Royal Oak Swallowcliffe.

Maylla on myös oma ginimerkki.

Lähteet

Luokka:Brittiläiset televisiojuontajat
Luokka:Vuonna 1963 syntyneet
Luokka:Elävät henkilöt
Luokka:Seulonnan keskeiset artikkelit